সাক্ষী তানওয়ার

সাক্ষী তানওয়ার (জন্ম: ১২ই জানুয়ারি ১৯৭৩) হলেন একজন ভারতীয় অভিনেত্রী এবং টেলিভিশন উপস্থাপিকা। তিনি কাহানি ঘর ঘর কি এবং বড়ে আচ্ছে লাগতে হ্যায়-এর মতো বেশ কয়েকটি জনপ্রিয় টেলিভিশন ধারাবাহিকে অভিনয় করার মাধ্যমে জনপ্রিয়তা অর্জন করেছেন। ২০১৬ সালে, তিনি আমির খানের সাথে দঙ্গল নামক একটি হিন্দি চলচ্চিত্রে অভিনয় করেন; যেখানে তিনি দয়া শোভা কৌর চরিত্রে অভিনয় করেছেন। সাক্ষী তানওয়ার ১৯৭৩ সালের ১২শে জানুয়ারি তারিখে ভারতের রাজস্থানের আলোয়ারের একটি মধ্যবিত্ত পরিবারে জন্মগ্রহণ করেন। তার বাবা রাজেন্দ্র সিং তানওয়ার সেন্ট্রাল ব্যুরো অফ ইনভেস্টিগেশনের একজন অবসরপ্রাপ্ত কর্মকর্তা। তিনি নতুন দিল্লির লেডি শ্রী রাম কলেজ থেকে স্নাতক সম্পন্ন করার পূর্বে কেন্দ্রীয় বিদ্যালয়ে পড়াশোনা করেছেন। এর আগে, ১৯৯০ সালে প্রাক-বিশ্ববিদ্যালয় কোর্স শেষ করার পরে, তিনি পাঁচতারা হোটেলে বিক্রয় প্রশিক্ষণার্থী হিসাবে কাজ করেছিলেন। কলেজে তিনি নাটকীয় সমাজের সেক্রেটারি ও সভাপতি ছিলেন। স্নাতক শেষ হওয়ার পরে, প্রশাসনিক পরিষেবা এবং গণযোগাযোগে প্রবেশের পরীক্ষার প্রস্তুতি নেওয়ার সময়, তিনি ১৯৯৯ সালে জাতীয় সম্প্রচারকারী দূরদর্শনের চলচ্চিত্র গানের ভিত্তিক অনুষ্ঠানআলবেলা সুর মেলা-এর জন্য অডিশন দিয়েছিলেন; পরবর্তীতে তিনি উক্ত অনুষ্ঠানের উপস্থাপকের দায়িত্ব পালন করেছেন। ১৯৯৯ সালে আলবেলা সুর মেলা-এ কাজ করার টেলিভিশন জগতে আত্মপ্রকাশের পরে, সাক্ষী তানওয়ার স্টার প্লাসে প্রচারিত জনপ্রিয় টেলিভিশন ধারাবাহিক কাহানি ঘর ঘর কি-এ পার্বতী ওম আগরওয়ালের চরিত্রে অভিনয় খ্যাতি অর্জন করেছিলেন। ২০১১ সাল থেকে ২০১৪ সালের মধ্যে তিনি সনি এন্টারটেইনমেন্ট টেলিভিশনে প্রচারিত জনপ্রিয় টেলিভিশন ধারাবাহিক বড়ে আচ্ছে লাগতে হ্যায়-এ প্রিয়া কাপুরের চরিত্রে অভিনয় করেছিলেন; যেখানে তিনি রাম কাপুরের বিপরীতে অভিনয় করেছেন। ২০১২ সালের ডিসেম্বর মাসে, তিনি আপাতবাস্তব টেলিভিশন অনুষ্ঠান কৌন বনেগা ক্রোড়পতি-এর একটি পর্বে উপস্থিত হয়েছিলেন। ২০১৬ সালে মুক্তিপ্রাপ্ত দঙ্গল নামক একটি চলচ্চিত্রে সাক্ষী তানওয়ার সাবেক কুস্তিগির মহাবীর সিং ফোগাটের (যে চরিত্রে আমির খান অভিনয় করেছেন) স্ত্রী দয়া শোভা কৌরের চরিত্রে অভিনয় করেছিলেন, যিনি তাঁর মেয়েদের সামাজিক প্রতিকূলতার বিরুদ্ধে বিশ্বমানের কুস্তিগির প্রশিক্ষণে সহায়তা করেছিলেন। সাক্ষী তানওয়ার তিয়োহার কি থালি নামক টেলিভিশন ধারাবাহিকে অভিনয়ের মাধ্যমে টেলিভিশন জগতে প্রত্যাবর্তন করেছিলেন, যেটি ২০১৮ সালের ফেব্রুয়ারি মাস থেকে এপিক চ্যানেলে প্রচার করা হয়েছিল। ২০১৮ সালে, যখন নয় মাসের বাচ্চা মেয়ে দিত্য তানওয়ারকে দত্তক গ্রহণ করার মাধ্যমে সাক্ষী একজন একক মা-এ পরিণত হন। "SAKSHI TANWAR: WHY WOULD I LEAVE TV AFTER GIVING 16 YEARS TO IT"। Indo-Asian News Service। Mumbai Mirror। ২০ মার্চ ২০১৭। ২৬ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ মে ২০১৭।  "Sakshi Tanwar"। FilmiBeat। ২০ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  Kaushik, Divya (২১ মার্চ ২০১৭)। "Sakshi Tanwar: Worked in a Delhi five-star, bought a sari with first salary"। The Times of India। সংগ্রহের তারিখ ২৬ মে ২০১৭।  "'Chhote acche lagte hain...'"। dna। ৩ এপ্রিল ২০১৩।  "Ekta's next on Sony with Sakshi & Ram titled Bade Achhe Lagte Hain"। ৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "KBC 6: Ram Kapoor, Sakshi Tanwar on hot seat again!"। IBNLive। ২১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "This is Why Aamir wanted Sakshi Tanwar to play his onscreen wife in Dangal"। Hindustan Times। ১৪ ডিসেম্বর ২০১৬। সংগ্রহের তারিখ ২৬ মে ২০১৭।  "Sakshi Tanwar to come back with new season of Tyohaar Ki Thaali"। India TV। ১৯ ফেব্রুয়ারি ২০১৮। সংগ্রহের তারিখ ১৭ ফেব্রুয়ারি ২০১৮।  "Sakshi Tanwar adopts baby girl Dityaa, calls it greatest moment of her life. See pic"। Hindustan Times। অক্টোবর ২০, ২০১৮।  ইন্টারনেট মুভি ডেটাবেজে সাক্ষী তানওয়ার (ইংরেজি)